Chad le Clos deel hartseer nuus | Maroela Media
Chad le Clos deel hartseer nuus
Chad le Clos en sy gesin (Foto: www.chadleclos.com)
Die Suid-Afrikaanse Olimpiese swemmer, Chad le Clos, het Maandagoggend in 'n verklaring gesê beide sy ouers veg teen kanker.
Hy neem in Augustus vanjaar aan die Olimpiese Spele in Rio deel.
Die swemmer het in 'n verklaring uitgebrei oor sy ouers se gesondheid. "My ma, Geraldine, se borskanker is terug, nadat sy sedert 2010 in remissie was. Sy het onlangs 'n dubbele mastektomie ondergaan en kry tans chemoterapie. Bert, my pa, het prostaatkanker en is einde Junie geopereer," het hy in die verklaring gesê.
Le Clos sê dit is 'n moeilike tyd vir sy gesin, maar hy oefen steeds hard vir die Olimpiese Spele. "Ek wil meer as enigiets anders hê dat hulle die stryd teen kanker moet wen. Intussen oefen ek hard vir die spele en hoop hulle kan daar wees later vanjaar."
Hy het ook die media gevra om die gesin se privaatheid te respekteer. "Ek vra die media om hul herstelproses te respekteer. Ek gaan ook nie enige onderhoude toestaan nie."
Le Clos het wêreldbekend geraak nadat hy die wêreldrekordhouer, Michael Phelps, in die 200 meter vlinderslag uitgestof het in 2012.
Hy het onder meer goue medaljes in die Olimpiese en Statebondspele behaal.
Deel van: Bekendes, Sport
Chad le Clos Olimpiese Spele 2016
Rian van Heerden gaan die leisels oorgee
Baie sterkte vir jou gesin Chad. Gaan maak hulle trots op die spele.
Jou ouers is in ons gebede, Chad. Jy is ons almal se seun. Sterkte. Trots op jou!
Sterkte daar vir julle!
Dis nie goeie nuus nie, Chad. Maar wees positief en hou moed. Ekself is met dieselfde probleem as jou pa gediagnoseer in 2008 en ontvang sedertdien behandeling daarvoor. Was in remissie van toe af, maar dit het weer kop uitgesteek in Januarie vanjaar en is tans weer onder behandeling. Onder omstandighede gaan dit baie goed met my. Sterkte ook vir julle almal.
Ek voel bitter hartseer vir julle Chad. Daar is 'n doel met alles. Laat die omstandighede jou positief inspireer. Ons dra jou enjou familie op aan die Hoer Hand. Sterkte'